CELEX: 22019D2038
Language: lt
Date: 1518134400000
Title: 2018 m. vasario 9 d. EEE jungtinio komiteto sprendimas Nr. 2/2018, kuriuo iš dalies keičiamos EEE jungtinio komiteto darbo tvarkos taisyklės [2019/2038]

12.12.2019   
               
               
                  LT
               
               
                  Europos Sąjungos oficialusis leidinys
               
               
                  L 323/3
               
            
         EEE JUNGTINIO KOMITETO SPRENDIMAS
         Nr. 2/2018
         2018 m. vasario 9 d.
         kuriuo iš dalies keičiamos EEE jungtinio komiteto darbo tvarkos taisyklės [2019/2038]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 92 straipsnio 3 dalį,
         kadangi:
         
                     (1)
                  
                  
                     2014 m. balandžio 11 d. pasirašytu Susitarimu dėl Kroatijos Respublikos dalyvavimo Europos ekonominėje erdvėje (1) (2014 m. EEE susitarimas dėl plėtros) iš dalies pakeista EEE susitarimo 129 straipsnio 1 dalis, į EEE susitarimo kalbų sąrašą įtraukiant kroatų kalbą;
                  
               
                     (2)
                  
                  
                     į EEE jungtinio komiteto darbo tvarkos taisyklių, kurios buvo priimtos 1994 m. vasario 8 d. EEE jungtinio komiteto sprendimu Nr. 1/94 (2), iš dalies pakeistos 2005 m. vasario 8 d. EEE jungtinio komiteto sprendimu Nr. 24/2005 (3) ir vėliau iš dalies pakeistos 2018 m. vasario 9 d. EEE jungtinio komiteto sprendimu Nr. 1/2018 (4), kalbų sąrašą turėtų būti įtraukta kroatų kalba. Todėl EEE jungtinio komiteto darbo tvarkos taisyklių kalbų sąrašas turėtų būti atitinkamai iš dalies pakeistas;
                  
               
                     (3)
                  
                  
                     2014 m. EEE susitarimas dėl plėtros jį pasirašiusioms šalims laikinai taikomas nuo 2014 m. balandžio 12 d., todėl šis sprendimas turi būti taikomas laikinai, kol įsigalios 2014 m. EEE susitarimas dėl plėtros,
                  
               PRIĖMĖ ŠĮ SPRENDIMĄ:
         
            1 straipsnis
            EEE jungtinio komiteto sprendimas Nr. 1/94 iš dalies keičiamas taip:
            
                        1)
                     
                     
                        6 straipsnio 2 dalies tekstas pakeičiamas taip:
                        „EB aktų tekstai, kurie turi būti įtraukti į Susitarimo priedus pagal 102 straipsnio 1 dalį, anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis, paskelbti Europos Sąjungos oficialiajame leidinyje, yra autentiški. Jie turi būti parengti islandų ir norvegų kalbomis ir patvirtinti EEE jungtinio komiteto bei pagrįsti atitinkamais sprendimais, nurodytais 1 dalyje.“;
                     
                  
                        2)
                     
                     
                        11 straipsnio 1 dalies tekstas pakeičiamas taip:
                        „EEE jungtinio komiteto sprendimai, kuriais iš dalies keičiami Susitarimo priedai ar protokolai, skelbiami anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis Europos Sąjungos oficialiojo leidinio EEE skyriuje, o islandų ir norvegų kalbomis – EEE priede.“
                     
                  
         
            2 straipsnis
            Šis sprendimas įsigalioja 2018 m. vasario 10 d. arba 2014 m. EEE susitarimo dėl plėtros įsigaliojimo dieną, atsižvelgiant į tai, kuri data yra vėlesnė.
            Jis laikinai taikomas nuo 2014 m. balandžio 12 d.
         
         
            3 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2018 m. vasario 9 d.
            
               
                  EEE jungtinio komiteto vardu
               
               
                  Pirmininkas
               
               Claude MAERTEN
            
         
         
            (1)  OL L 170, 2014 6 11, p. 5.
         
            (2)  OL L 85, 1994 3 30, p. 60.
         
            (3)  OL L 161, 2005 6 23, p. 54.
         
            (4)  Žr. šio Oficialiojo leidinio p. 1.